公元前214年，秦始皇平定咗嶺南地區嘅百越之後，新會就隸屬南海郡番禺縣轄地。秦末，趙佗創立咗南越國，新會屬南越國領地。元鼎六年，漢武帝滅咗南越國，新會為交州南海郡番禺縣轄地。三國吳黃武元年，孫權喺而家司前河村附近為治所置平夷縣，以討平夷族為名，意思係鎮撫喺當地佔大多數人口嘅土著居民，呢個係新會設立行政區嘅開始。